CELEX: 32005R1653
Language: hu
Date: 2005-10-10 00:00:00
Title: A Bizottság 1653/2005/EK rendelete (2005. október 10.) egyes Algériából származó feldolgozott mezőgazdasági termékeknek az Európai Közösségbe irányuló behozatalára vonatkozó vámkontingensek megnyitásáról és az alkalmazandó vámok meghatározásáról

11.10.2005   
            
            
               HU
            
            
               Az Európai Unió Hivatalos Lapja
            
            
               L 266/32
            
         
      A BIZOTTSÁG 1653/2005/EK RENDELETE
   
   (2005. október 10.)
   egyes Algériából származó feldolgozott mezőgazdasági termékeknek az Európai Közösségbe irányuló behozatalára vonatkozó vámkontingensek megnyitásáról és az alkalmazandó vámok meghatározásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre (1) és különösen annak 7. cikke (2) bekezdésére,
   mivel:
   
               (1)
            
            
               2005. július 18-i határozatával (2) a Tanács jóváhagyta az euro-mediterrán megállapodást (a továbbiakban: a megállapodás), amely egyrészről az Európai Közösség és tagállamai, másrészről az Algériai Demokratikus és Népi Köztársaság között társulást hoz létre.
            
         
               (2)
            
            
               A megállapodásban meghatározott kereskedelmi rendelkezések előírják kölcsönös engedmények alkalmazását egyes feldolgozott mezőgazdasági termékekre érvényes behozatali vámok vonatkozásában. A közösségi engedmények az éves vámkontingenseken belül vámmentes behozatal formájában valósulhatnak meg.
            
         
               (3)
            
            
               A megállapodás az Algériából származó feldolgozott mezőgazdasági termékek behozatalára vonatkozó éves és határozatlan ideig alkalmazandó vámkontingensekről rendelkezik. A kontingenseket 2005-re és az azt követő évekre kell megnyitni.
            
         
               (4)
            
            
               2005-re az új vámkontingensek mennyiségeit a megállapodásban meghatározott alapmennyiségekkel, illetve a megállapodás alkalmazása előtt eltelt évvel részarányosan kell kiszámítani.
            
         
               (5)
            
            
               A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet (3) meghatározza a vámkontingensek a vámáru-nyilatkozatok időbeli sorrendjében történő kezelésének szabályait. A jelen rendelet által megnyitott vámkontingenseket ezekkel a szabályokkal összhangban kell kezelni.
            
         
               (6)
            
            
               Mivel a megállapodás 2005. szeptember 1-jétől alkalmazandó, e rendeletet ugyanettől az időponttól kezdve kell alkalmazni, és ezért a lehető leghamarabb hatályba kell lépnie.
            
         
               (7)
            
            
               Az e rendeletben foglalt intézkedések összhangban vannak a Szerződés I. mellékletében nem szereplő feldolgozott mezőgazdasági termékek kereskedelmére vonatkozó horizontális kérdésekkel foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, Algériából származó termékek behozatalára vonatkozó éves közösségi vámkontingensek megnyitásra kerülnek a 2005. szeptember 1-jétől 2005. december 31-ig és a következő években a január 1-jétől december 31-ig tartó időszakra.
   2005-re a mellékletben meghatározott éves kontingensmennyiségeket a megállapodás alkalmazása előtt eltelt évvel részarányosan csökkenteni kell.
   2. cikk
   Az 1. cikkben említett közösségi vámkontingenseket a 2454/93/EGK rendelet 308a., 308b. és 308c. cikkével összhangban kell kezelni.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2005. szeptember 1-jétől kell alkalmazni.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2005. október 10-én.
      
         
            a Bizottság részéről
         
         Günter VERHEUGEN
         
         
            alelnök
         
      
   
   
      (1)  HL L 318., 1993.12.20., 18. o. A legutóbb a 2580/2000/EK rendelettel (HL L 298., 2000.11.25., 5. o.) módosított rendelet.
   
      (2)  A Hivatalos Lapban még nem jelent meg.
   
      (3)  HL L 253., 1993.10.11., 1. o. A legutóbb a 883/2005/EK rendelettel (HL L 148., 2005.6.11., 5. o.) módosított rendelet.
   
      MELLÉKLET
      Egyes Algériából származó, a 3448/93/EK tanácsi rendelet alá tartozó termékek Közösségbe irányuló behozatalára alkalmazandó éves vámkontingensek 2005 és az azt követő évek vonatkozásában, valamint ezen vámkontingenseken belül alkalmazandó vámok
      A Kombinált Nómenklatúra értelmezési szabályai ellenére az árumegnevezés megfogalmazása csupán tájékoztató jellegűnek tekintendő, mivel e melléklet tekintetében a preferenciális rendszert az e rendelet elfogadásakor érvényes KN-kódok határozzák meg.
      
         
      
                  Tételszám
               
               
                  KN-kód
               
               
                  Árumegnevezés
               
               
                  Éves kontingensmennyiség
                  (nettó súly tonnában)
               
               
                  Az éves kontingenshatáron belül alkalmazandó vám
                  (%)
               
            
                  09.1021
               
               
                  0403
               
               
                  Író, aludttej és tejföl, joghurt, kefir és más erjesztett vagy savanyított tej és tejföl, sűrítve, vagy nem, illetve hozzáadott cukorral vagy egyéb édesítőszerrel, vagy anélkül, valamint ízesítve, vagy nem, illetve hozzáadott gyümölccsel, dióval vagy kakaóval, vagy anélkül:
               
               
                  1 500
               
               
                  0
               
            
                  0403 10
               
               
                  – Joghurt:
               
            
                  – – Ízesítve, gyümölcs, dió vagy kakaó hozzáadásával
               
            
                  – – – Por, granulátum vagy más szilárd formában, amelynek tejzsírtartalma:
               
            
                  0403 10 51
               
               
                  – – – – Nem haladja meg az 1,5 tömeg%-ot
               
            
                  0403 10 53
               
               
                  – – – – Meghaladja az 1,5 tömeg%-ot több, de nem haladja meg a 27 tömeg%-ot
               
            
                  0403 10 59
               
               
                  – – – – Meghaladja a 27 tömeg%-ot
               
            
                  – – – Egyéb, amelynek tejzsírtartalma:
               
            
                  0403 10 91
               
               
                  – – – – Nem haladja meg a 3 tömeg%-ot
               
            
                  0403 10 93
               
               
                  – – – – Meghaladja a 3 tömeg%-ot, de nem haladja meg a 6 tömeg%-ot
               
            
                  0403 10 99
               
               
                  – – – – Meghaladja a 6 tömeg%-ot
               
            
                  09.1022
               
               
                  1902
               
               
                  Száraztészta, főve vagy töltve (hússal, illetve egyéb anyagokkal) vagy nem, vagy más módon elkészítve, úgymint spagetti, makaróni, metélt, lasagne, gnocchi, ravioli, cannelloni; kuszkusz, előkészítve, vagy nem:
               
               
                  2 000
               
               
                  0
               
            
                  1902 30
               
               
                  – Más tészta:
               
            
                  1902 30 10
               
               
                  – – Szárított
               
            
                  1902 30 90
               
               
                  – – Egyéb
               
            
                  09.1023
               
               
                  1902 40
               
               
                  – Kuszkusz:
               
               
                  2 000
               
               
                  0
               
            
                  1902 40 10
               
               
                  – – Nem előkészítve
               
            
                  1902 40 90
               
               
                  – – Egyéb